Temporary Secretary
"Temporary Secretary" — ინგლისელი მუსიკოს პოლ მაკ-კარტნის სიმღერა, შეტანილი მის 1980 წლის ალბომში McCartney II. იგი სინგლის სახით 1980 წლის 15 სექტემბერს გამოიცა, მხოლოდ 12" ფორმატში და 25.000 ასლის სახით. არსებობს 7" გამოცემაც, რომელიც მხოლოდ რადიო სადგურებისთვის გავრცელდა, დემო ჩანაწერის სახით. მაკ-კარტნი ამბობდა, რომ ეს სიმღერა ექსპერიმენტული ხასიათის არის. 2013 წელს Rolling Stone-მა "Temporary Secretary" დაასახელა მაკ-კარტნის მიერ The Beatles-დან წასვლის შემდეგ ჩაწერილ რიგით #36 უდიდეს სიმღერად.